मुआवजे की मांग को विधानसभा का करेंगे घेराव
नरवाना |अखिल भारतीयकिसान सभा की बैठक बुधवार को कामरेड चन्द्रभान की अध्यक्षता में शहीद भगत सिंह अध्ययन केंद्र में हुई। इसमें सभा के सचिव रामचन्द्र दनौदा ने बताया कि 8 मार्च को किसान सभा फसल बीमा योजना, आवारा पशु सफेद मक्खी से पिछले वर्ष खराब फसलों के मुआवजे की बकाया राशि को लेकर विधान सभा का घेराव करेंगे।
राज्य प्रधान फूल सिंह ने कहा कि अच्छे दिनों का झांसा देने वाली सरकार देश में साम्प्रदायिक एजेंडे को लागू कर रही है। एक तरफ कर्ज में डूबे किसान आत्महत्याएं करने के लिए मजबूर हैं, दूसरी तरफ सरकार बड़े उंचे पूंजीपतियों के टैक्स माफ करने में लगी हुई है। इस बैठक में मास्टर चांद बहादुर, होशियार सिंह, धर्मबीर कलौदा, जिला प्रधान रोहताश नगूरां मौजूद रहे।
hin_Deva hin_Deva hin_Deva